钦定古今图书集成/明伦汇编/氏族典/第363卷 > 《廖用贤尚友录》 > 任布
## 钦定古今图书集成/明伦汇编/氏族典/第363卷 > 《廖用贤尚友录》 > 任布

按《宋史任布传》：“布字应之，河南人，后唐宰相圜四世
孙也。进士及第，补安肃军判官，上疏请饬边备。真宗
识其名，累迁尚书职方员外郎，历兵部、刑部郎中，拜
右谏议大夫，迁给事中，知许州。未几，徙澶州，复徙真
定，召为枢密副使。布纯约自守，及秉政，无所建明。子
逊尝上书诋大臣及布皆为不才，御史鱼周询因奏”
疏曰：“布不才，其子能知之。”乃罢知河阳。议者以周询
引逊语逐其父，为不知体。改蔡州，授太子少保致仕，
进少傅。皇祐间，迁少师，卒谥恭惠。子达，性亦恬远，尚
释氏学，历官为司封郎中。

===任玠===按《尚友录》：“玠，成都人，通《五经》，虽纬候音律、琴棋绘画
皆得其妙。真宗令试学士院，玠撰诗一千二百韵以
赐，进士，授汝州团练推官。玠野服捧告身诣登闻院
陈纳。”